CELEX: 52004PC0496
Language: mt
Date: 2004-07-14
Title: Proposta ta’ regolament tal-Parlament ewropew u tal-Kunsill rigward it-twaqqif ta’ Grupp Ewropew ta’ Kooperazzjoni bejn il-fruntieri (GECT)

KUMMISSJONI TAL-KOMUNITAJIET EWROPEJ

                                                  Brussel 14.7.2004
                                                  KUMM(2004) 496 finali

                                                  2004/0168 (COD)

                                       Proposta ta’

          REGOLAMENT TAL-PARLAMENT EWROPEW U TAL-KUNSILL

     rigward it-twaqqif ta’ Grupp Ewropew ta’ Kooperazzjoni bejn il-fruntieri (GECT)

                              (preżentata mill-Kummissjoni)

MT                                                                                     MT
 ---pagebreak---                                MEMORANDUM TA’ SPJEGAZZJONI

     Minħabba d-diffikultajiet kbar li jiltaqgħu magħhom l-Istati Membri, ir-reġjuni u l-awtoritajiet
     lokali biex iwettqu u jmexxu l-azzjonijiet ta’ kooperazzjoni bejn il-fruntieri, transnazzjonali u
     inter-reġjonali, fil-qafas tal-liġijiet u tal-proċeduri nazzjonali differenti, se jittieħdu l-miżuri
     xierqa fuq livell Komunitarju biex dawn id-diffikultajiet jitnaqqsu.

     L-iżvilupp armonjuż tal-Komunità kollha u t-tisħiħ tal-koeżjoni ekonomika, soċjali u
     territorjali jfisser ukoll it-tisħiħ tal-kooperazzjoni bejn il-fruntieri u l-adozzjoni tal-miżuri
     meħtieġa għat-titjib tal-kondizzjonijiet li fihom l-azzjonijiet ta’ kooperazzjoni bejn il-fruntiera
     jitwettqu.

     Għalhekk, it-tielet inċiż ta’ l-Artikolu 159 tat-Trattat jipprevedi li jistgħu jiġu adottati xi
     azzjonijiet speċifiċi lil hinn mill-fondi, imsemmija fl-ewwel inċiż ta’ dan l-Artikolu, sabiex l-
     għan ta’ koeżjoni ekonomika u soċjali previst mit-Trattat jiġi mwettaq.

     Sabiex l-ostakoli li jfixklu l-kooperazzjoni ta’ bejn il-fruntieri jiġu megħluba, hemm bżonn li
     jinħoloq mezz ta’ kooperazzjoni fuq livell Komunitarju li jippermetti l-ħolqien, fuq it-
     territorju tal-Komunità, tal-gruppi kooperattivi li għandhom poter ġuridku, msejjħa « Gruppi
     Ewropej ta’ Kooperazzjoni bejn il-fruntieri» (GECT). Ir-rikors għall-GECT għandu jsir
     b’għażla.

     Il-GECT għandu l-kapaċità li jaġixxi f’isem il-membri tiegħu, u b’mod partikolari l-
     awtoritajiet reġjonali u lokali li jiffurmawh. Id-dmirijiet u l-kompetenzi mqassma ta’ GECT
     għandhom ikunu definiti mill-membri tiegħu f’konvenzjoni ta’ kooperazzjoni Ewropea bejn
     il-fruntieri.

     Il-GECT għandu jkun jista’ jieħu azzjoni kemm biex iwettaq programmi ta’ kooperazzjoni
     bejn il-fruntieri li huma kofinanzjati mill-Komunità, b’mod partikolari fil-qafas tal-Fondi
     Strutturali u programmi ta’ kooperazzjoni transnazzjonali u inter-reġjonali, kif ukoll għat-
     twettiq ta’ l-azzjonijiet ta’ kooperazzjoni bejn il-fruntieri li jsiru fuq inizjattiva ta’ l-Istati
     Membri u tar-reġjuni u l-awtoritajiet lokali mingħajr għajnuna finanzjarja mill-Komunità.

     Ir-responsabilità finanzjarja ta’ l-awtoritajiet reġjonali u lokali, kif ukoll dik ta’ l-Istati
     Membri, mhix milquta mill-ħolqien tal-GECT, la fir-rigward tal-ġestjoni tal-fondi
     Komunitarji u l-anqas fir-rigward tal-fondi nazzjonali.

     Is-setgħa pubblika li awtorità reġjonali u lokali jkollha, b’mod partikolari l-pulizija u l-
     awtoritajiet ta’ regolamentazzjoni, ma tistax tiġi involuta f’konvenzjoni.

MT                                                    2                                                     MT
 ---pagebreak---                                                                2004/0168 (COD)

                                                  Proposta ta’

                 REGOLAMENT TAL-PARLAMENT EWROPEW U TAL-KUNSILL

           rigward it-twaqqif ta’ Grupp Ewropew ta’ Kooperazzjoni bejn il-fruntieri (GECT)

     IL-PARLAMENT EWROPEW U L-KUNSILL TA’ L-UNJONI EWROPEA,

     Wara li kkunsidraw it-Trattat li jistabbilixxi l-Komunità Ewropea, u b’mod partikolari t-tielet
     inċiż ta’ l-Artikolu 159,

     Wara li kkunsidraw il-proposta tal-Kummissjoni1,

     Wara li kkunsidraw l-Opinjoni tal-Kumitat Ekonomiku u Soċjali Ewropew 2,

     Wara li kkunsidraw l-Opinjoni tal-Kumitat tar-Reġjuni3,

     Jieħdu azzjoni skond il-proċedura msemmija fl-Artikolu 251 tat-Trattat4

     Billi:

     (1)      It-tielet inċiż ta’ l-Artikolu 159 tat-Trattat jipprevedi li xi azzjonijiet speċifiċi jistgħu
              jiġu adottati barra mill-fondi, imsemmija fl-ewwel inċiż ta’ l-istess Artikolu. Dan isir
              biex jitwettaq l-għan ta’ koeżjoni ekonomika u soċjali previst mit-Trattat. L-iżvilupp
              armonjuż tal-Komunità kollha u t-tisħiħ tal-koeżjoni ekonomika, soċjali u territorjali
              jfissru t-tisħiħ tal-kooperazzjoni bejn il-fruntieri. Għal dan l-għan jaqbel li jiġu adottati
              l-miżuri bżonnjużi għat-titjib tal-kondizzjonijiet li fihom jitwettqu l-azzjonijiet ta’
              kooperazzjoni bejn il-fruntieri.

     (2)      Minħabba d-diffikultajiet kbar li ltaqgħu magħhom l-Istati Membru, b’mod partikolari
              r-reġjuni u l-awtoritajiet lokali, sabiex iwettqu u jamministraw l-azzjonijiet ta’
              kooperazzjoni bejn il-fruntieri, transnazzjonali u inter-reġjonali fil-qafas tal-liġijiet u l-
              proċeduri nazzjonali differenti, inħoloq il-bżonn ta’ miżuri xierqa biex dawn id-
              diffikultajiet jonqsu.

     (3)      B’mod partikolari minħabba ż-żieda tan-numru ta’ fruntieri ta’ l-art u marittimi fil-
              Komunità wara t-tkabbir tagħha, hemm bżonn li t-tisħiħ tal-kooperazzjoni bejn il-
              fruntieri, transnazzjonali u inter-reġjonali tal-Komunità jiġi ffaċilitat.

     (4)      Il-mezzi li diġà jeżistu, bħall-grupp Ewropew ta’ interess ekonomiku, dehru li
              mhumiex adatti biżżejjed sabiex tiġi organizzata kooperazzjoni strutturata tal-

     1
               ĠU C […] ta’ […], p. […].
     2
               ĠU C […] ta’ […], p. […].
     3
               ĠU C […] ta’ […], p. […].
     4
               ĠU C […] ta’ […], p. […].

MT                                                      3                                                      MT
 ---pagebreak---             programmi tal-Fondi strutturali fil-qafas ta’ l-inizjattiva Komunitarja INTERREG
            matul il-perjodu ta’ programmazzjoni 2000-2006.

     (5)    Ir-Regolament tal-Kunsill (KE) Nru (...) li jwassal dispożizzjonijiet ġenerali dwar il-
            Fond Reġjonali għall-Iżvilupp Reġjonali, il-Fond Soċjali Ewropew u l-Fond ta’
            Koeżjoni iżid il-mezzi favur il-kooperazzjoni territorjali Ewropea.

     (6)    Hemm bżonn ukoll li t-twettiq ta’ l-azzjonijiet ta’ kooperazzjoni bejn il-fruntieri jkun
            ffaċilitat u mgħejun mingħajr l-għoti ta’ flus mill-Komunità.

     (7)    Sabiex jingħelbu l-ostakoli li jfixklu l-kooperazzjoni bejn il-fruntieri, hemm bżonn li
            jinħoloq mezz ta’ kooperazzjoni fuq livell Komunitarju li permezz tiegħu fuq it-
            territorju tal-Komunità jinħolqu gruppi koperattivi li għandhom seta’ ġuridika,
            imsejjħa « gruppi Ewropej ta’ kooperazzjoni bejn il-fruntieri » (GECT). Ir-rikors għal
            GECT għandu jsir fuq għażla.

     (8)    Jaqbel li GECT jkollu l-kapaċità li jaġixxi f’isem il-membri tiegħu u b’mod partikolari
            f’isem l-awtoritajiet reġjonali u lokali li jiffurmawh.

     (9)    Id-dmirijiet u l-kompetenzi ta’ GECT għandhom ikunu definiti mill-membri tiegħu
            f’konvenzjoni ta’ kooperazzjoni Ewropea bejn il-fruntieri, minn issa ‘l quddiem
            imsejjħa l-« konvenzjoni ».

     (10)   Il-membri jistgħu jiddeċiedu li jiffurmaw il-GECT bħala entità ġuridika separata jew li
            jagħtu dawn id-dmirijiet lil wieħed fosthom.

     (11)   Il-GECT għandu jkun jista’ jieħu azzjoni kemm biex iwettaq il-programmi ta’
            kooperazzjoni bejn il-fruntieri li huma kofinanzjati mill-Komunità, b’mod partikolari
            fil-qafas tal-Fondi Strutturali skond ir-Regolament (KE) Nru (...) u r-Regolament (KE)
            Nru (...) dwar il-Fondi Ewropew għall-Iżvilupp Reġjonali u l-programmi ta’
            kooperazzjoni transnazzjonali u inter-reġjonali, kif ukoll biex iwettaq azzjonijiet ta’
            kooperazzjoni bejn il-fruntiera li jsiru fuq inizjattiva ta’ l-Istati Membru u tar-reġjuni u
            l-awtoritajiet lokali tagħhom mingħajr l-għajnuna finanzjarja tal-Komunità.

     (12)   Jaqbel li jingħad biċ-ċar li r-responsabilità finanzjarja ta’ l-awtoritajiet reġjonali u
            lokali, kif ukoll dik ta’ l-Istati Membri, mhix milquta mill-ħolqien tal-GECT, la fir-
            rigward tal-ġestjoni tal-fondi Komunitarji, u lanqas fir-rigward tal-fondi nazzjonali.

     (13)   Jaqbel li jingħad biċ-ċar li s-setgħat li awtorità reġjonali u lokali jkollha bħala saħħa
            pubblika, b’mod partikolari l-pulizija u l-awtoritajiet ta’ regolamentazzjoni, ma
            jistgħux jiffurmaw parti minn konvenzjoni.

     (14)   Jaqbel li l-GECT jistabbilixxi l-istatuti tiegħu u jkollu l-organi tiegħu stess, kif ukoll
            regoli fil-qafas tal-bàġit u ta’ l-eżerċizzju tar-responsabilità finanzjarja tiegħu.

     (15)   Peress li l-kondizzjonijiet ta’ kooperazzjoni bejn il-fruntieri, hekk kif imsemmija f’dan
            ir-Regolament, ma jistgħux jinħolqu b’mod effikaċi mill-Istati Membri u għalhekk
            ikun aħjar li jitwettqu fuq livell Komunitarju, il-Komunità tista’ tieħu xi miżuri, skond
            il-prinċipju ta’ sussidjarjetà msemmi fl-Artikolu 5 tat-Trattat. Skond il-prinċipju ta’
            proporzjonalità hekk kif imsemmi fl-istess Artikolu, dan ir-Regolament ma jmurx lil
            hinn dak li hu bżonnjuż sabiex dawn l-għanijiet jintlaħqu, peress li r-rikors għal GECT
            isir fuq għażla, fir-rispett ta’ l-ordni kostituzzjonali ta’ kull Stat Membru,

MT                                                   4                                                     MT
 ---pagebreak---      ADOTTAW DAN IR-REGOLAMENT :

                                             Artikolu 1

                     Grupp Ewropew ta’ kooperazzjoni bejn il-fruntieri

     1.   Jista’ jinħoloq grupp kooperattiv fuq it-territorju tal-Komunità taħt forma ta’ grupp
          Ewropew ta’ kooperazzjoni bejn il-fruntieri, minn issa ‘l quddiem imsejjaħ
          « GECT », fil-kondizzjonijiet u skond il-modalitajiet previsti minn dan ir-
          Regolament.

     2.   Il-GECT għandu l-kapaċità ġuridika.

     3.   Il-GECT għandu l-għan li jiffaċilita u jippromwovi l-kooperazzjoni bejn il-fruntieri
          ta’ l-Istati Membri kif ukoll ta’ l-awtoritajiet reġjonali u lokali sabiex isir tisħiħ tal-
          koeżjoni ekonomika, soċjali u territorjali.

          Hu jista’ jkollu wkoll l-għan li jiffaċilita u jippromwovi l-kooperazzjoni
          transnazzjonali u inter-reġjonali.

                                             Artikolu 2

                                          Kompożizzjoni

     1.   Il-GECT jista’ jkun magħmul minn Stati Membri u awtoritajiet reġjonali u lokali jew
          organizzazzjonijiet pubbliċi lokali, minn issa ‘l quddiem imsejjħa l- « membri ».

     2.   Il-kostituzzjoni ta’ GECT tiġi deċiża fuq inizjattiva tal-membri tiegħu.

     3.   Il-membri jistgħu jiddeċiedu li jiffurmaw il-GECT bħala entità ġuridika separata jew
          li jagħtu dawn id-dmirijiet lil wieħed fosthom.

                                             Artikolu 3

                                           Kompetenza

     1.   Il-GECT iwettaq id-dmirijiet li jingħataw lilu mill-membri tiegħu skond dan ir-
          Regolament. Il-kompetenzi tiegħu huma definiti minn konvenzjoni ta’ kooperazzjoni
          Ewropea bejn il-fruntieri, minn issa ‘l quddiem imsejjħa « konvenzjoni », aċċettata
          mill-membri tiegħu, skond l-Artikolu 4.

     2.   Fil-limiti tad-dmirijiet imqassma, il-GECT jieħu azzjoni f’isem il-membri tiegħu.
          Għalhekk il-GECT għandu l-kapaċità ġuridika rikonoxxuta lil persuni morali mil-
          leġislazzjonijiet nazzjonali.

MT                                                5                                                     MT
 ---pagebreak---      3.   Il-GECT jista’ jiġi fdat kemm bit-twettiq tal-programmi ta’ kooperazzjoni bejn il-
          fruntieri kofinanzjati mill-Komunità, b’mod partikolari fil-qafas tal-Fondi strutturali,
          kif ukoll bit-twettiq ta’ kull azzjoni oħra ta’ kooperazzjoni bejn il-fruntieri
          b’għajnuna finanzjarja tal-Komunità jew mingħajr.

          Għat-twaqqif ta’GECT, ir-responsabilità finanzjarja tal-membri u ta’ l-Istati membri
          mhix milquta la għall-fondi Komunitarji u lanqas għall-fondi nazzjonali.

     4.   L-ebda konvenzjoni ma tista’ tinvolvi delegazzjoni tas-setgħat ta’ awtorità pubblika
          b’mod partikolari l-pulizija u l-awtoritajiet ta’ regolamentazzjoni.

                                            Artikolu 4

                  Konvenzjoni ta’ kooperazzjoni Ewropea bejn il-fruntieri

     1.   Din il-konvenzjoni tinkludi l-GECT kollha.

     2.   Il-konvenzjoni tgħid biċ-ċar x’inhu x-xogħol tal-GECT, kemm idum u l-
          kondizzjonijiet sabiex dan jinħall.

     3.   Il-konvenzjoni hi limitata biss għall-qasam tal-kooperazzjoni bejn il-fruntieri
          determinata mill-membri tagħha.

     4.   Il-konvenzjoni tistipula biċ-ċar ir-responsabilità ta’ kull wieħed mill-membri tagħha
          fir-rigward tal-GECT u fir-rigward ta’ terzi.

     5.   Il-konvenzjoni tistipula l-liġi applikabbli skond l-interpretazzjoni u l-applikazzjoni
          tagħha. Il-liġi applikabbli hi dik ta’ wieħed mill-Istati Membri konċernati. F’każ ta’
          diżgwid bejn il-membri, il-ġurisdizzjoni kompetenti tkun dik ta’ l-Istat Membru li l-
          liġi tiegħu tkun ġiet magħżula.

     6.   Il-konvenzjoni tistabbilixxi l-modalitajiet ta’ rikonoxxenza reċiproka fil-qasam tal-
          kontrolli.

     7.   Il-kondizzjonijiet li fihom isiru l-konċessjonijiet jew id-delegazzjoni tas-servizz
          pubbliku mogħtija lill-GECT fil-qafas tal-kooperazzjoni bejn il-fruntieri għandhom
          jiġu definiti mill-konvenzjoni fuq il-bażi tal-liġijiet nazzjonali applikabbli.

     8.   Il-membri u l-Istati Membri kollha jkunu mgħarrfa bil-konvenzjoni.

                                            Artikolu 5

                                             Statuti

     1.   Il-GECT jadotta l-istatuti fuq il-bażi tal-konvenzjoni.

MT                                               6                                                   MT
 ---pagebreak---      2.   L-istatuti tal-GECT jinkludi dispożizzjonijiet li b’mod partikolari jinvolvu :

          a)    il-lista tal-membri ;

          b)    l-għan u d-dmirijiet tal-GECT kif ukoll ir-relazzjonijiet tiegħu mal-membri ;

          ċ)    id-denominazzjoni tiegħu u l-post fejn għandu s-sede ;

          d)    l-organi u l-kompetenzi tagħhom, il-funzjoni u n-numru ta’ rappreżentanti tal-
                membri fl-organi ;

          e)    il-proċeduri ta’ deċiżjoni tal-GECT ;

          f)    l-għażla tal-lingwa/i tax-xogħol ;

          ġ)    il-modalitajiet tal-funzjonament tiegħu, b’mod partikolari rigward il-ġestjoni
                tal-ħaddiema, il-metodi ta’ kif dawn jibew jaħdmu, in-natura tal-kuntratti tal-
                ħaddiema li tiggarantixxi stabilità ta’ l-azzjonijiet ta’ kooperazzjoni ;

          ħ)    il-modalitajiet ta’ kontribuzzjoni finanzjarja tal-membri kif ukoll ir-regoli
                bàġitarji u ta’ kontijiet applikabbli ;

          h)    il-ħatra ta’ organizzazzjoni indipendenti għall-kontroll finanzjarju u l-verifika
                esterna tal-kontijiet.

     3.   Jekk GECT jagħti lil membru d-dmirijiet skond l-Artikolu 2(3), il-kontenut ta’ l-
          istatuti jista’ jidher fil-konvenzjoni.

     4.   Hekk kif l-istatuti jiġu adottati, il-GECT għandu d-dritt jieħu azzjoni skond l-
          Artikolu 3(2).

                                            Artikolu 6

                                             Organi

     1.   Il-GECT hu rrapreżentat minn direttur, li jaġixxi f’isem l-istess grupp.

     2.   Il-GECT jista’ jorganizza assemblea magħmula mir-rappreżentanti tal-membri
          tiegħu.

     3.   L-istatuti jistgħu jipprevedu organi oħra.

                                            Artikolu 7

                                              Bàġit

     1.   Il-GECT jistipula bàġit proviżorju annwali li jiġi adottat mill-membri tiegħu. Hu
          jistabilixxi rapport annwali ta’ attività iċċertifikat minn esperti indipendenti mill-
          membri.

MT                                               7                                                  MT
 ---pagebreak---      2.      Il-membri huma responsabbli finanzjarjament bi prorata tal-kontribut tagħhom
             għall-bàġit, sakemm id-djun tal-GECT jitħallsu kollha.

                                               Artikolu 8

                                               Riklamar

     Il-konvenzjoni li tistipula li GECT ikollu l-kapaċità li jieħu azzjoni skond l-Artikolu 5(4)
     tidher f’pubblikazzjoni tal-Ġurnal Uffiċjali ta’ l-Unjoni Ewropea. Minn dak il-mument, il-
     kapaċità ġuridika tal-GECT tiġi rikonoxxuta fl-Istati Membri kollha.

     Din il-pubblikazzjoni tindika d-denominazzjoni tal-GECT, l-għan tiegħu, il-lista tal-membri u
     l-indirizz tas-sede.

                                               Artikolu 9

                                             Dħul fis-seħħ

     Dan ir-Regolament jidħol fis-seħħ fl-għoxrin jum wara l-pubblikazzjoni tiegħu fil-Ġurnal
     Uffiċjali ta’ l-Unjoni Ewropea.

     Jibda japplika mill-1 ta’ Jannar 2007 ‘il quddiem.

     Dan ir-Regolament jorbot fl-intier tiegħu u japplika direttament fl-Istati Membri kollha.

     Magħmul, Brussel, f’ […].

     Għall-Parlament Ewropew                     Għall-Kunsill
     Il-President                                Il-President
     […]                                         […]

MT                                                  8                                                MT